Suvestinė redakcija nuo 2012-12-22 iki 2018-07-31

Nutarimas paskelbtas: Žin. 2012, Nr. 28-1283, i. k. 112505ANUTA00003-43

LIETUVOS BANKO VALDYBOS

N U T A R I M A S

DĖL Užsienio valstybių elektroninių pinigų įstaigų filialų, įsteigtų Lietuvos Respublikoje, licencijavimo taisyklių

2012 m. vasario 23 d. Nr. 03-43

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890) 9 straipsniu, Lietuvos Respublikos elektroninių pinigų ir elektroninių pinigų įstaigų įstatymo (Žin., 2011, Nr. 163-7759) 18 straipsnio 3 dalimi, Lietuvos banko valdyba n u t a r i a:

Patvirtinti Užsienio valstybių elektroninių pinigų įstaigų filialų, įsteigtų Lietuvos Respublikoje, licencijavimo taisykles (pridedama).

Valdybos pirmininkas	Vitas Vasiliauskas

PATVIRTINTA

Lietuvos banko valdybos

2012 m. vasario 23 d. nutarimu Nr. 03-43

UŽSIENIO VALSTYBIŲ ELEKTRONINIŲ PINIGŲ ĮSTAIGŲ FILIALŲ, ĮSTEIGTŲ LIETUVOS RESPUBLIKOJE, LICENCIJAVIMO TAISYKLĖS

I. BENDROSIOS NUOSTATOS

1. Užsienio valstybių elektroninių pinigų įstaigų filialų, įsteigtų Lietuvos Respublikoje (toliau – Filialų), licencijavimo taisyklėse (toliau – Taisyklės) nustatyta prašymo išduoti licenciją Filialui (toliau – licencija) pateikimo tvarka, licencijos išdavimo ir keitimo tvarka, pranešimo apie informacijos, kuri buvo pateikta norint gauti licenciją, pasikeitimų pateikimo tvarka.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

2. Taisyklėse vartojamos sąvokos suprantamos taip, kaip jos apibrėžtos Lietuvos Respublikos elektroninių pinigų ir elektroninių pinigų įstaigų įstatyme (Žin., 2011, Nr. 163-7759).

3. Licencijos išduodamos neribotam laikui. Licencijos turėtojas išduotos licencijos negali perduoti kitiems asmenims.

4. Pagal šias Taisykles Lietuvos bankui pateikiamiems dokumentams ir Lietuvos banko atliekamiems veiksmams taikomi Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 (Žin., 2004, Nr. 80-2878), reikalavimai.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

II. PRAŠYMAS IŠDUOTI LICENCIJĄ

5. Steigiamas Filialas įregistruojamas Juridinių asmenų registre tik išdavus licenciją.

6. Užsienio valstybės elektroninių pinigų įstaiga, norėdama gauti licenciją, Lietuvos bankui pateikia užpildytą Taisyklių priede nurodytą prašymą su reikalaujamais priedais.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

III. LICENCIJOS IŠDAVIMAS

Pakeistas skyriaus pavadinimas:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

7. Lietuvos bankui išnagrinėjus prašymą, priimamas sprendimas dėl licencijos išdavimo.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

8. Neteko galios nuo 2012-12-22

Punkto naikinimas:

Nr. 03-258, 2012-12-13, Žin. 2012, Nr. 151-7750 (2012-12-21), i. k. 112505ANUTA0003-258

9. Prašymą išduoti licenciją pateikusiam asmeniui išduodamas Lietuvos banko valdybos nutarimo išduoti licenciją nuorašas.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

10. Pasikeitus licencijos turėtojo duomenims (užsienio valstybės elektroninių pinigų įstaigos filialo pavadinimui, kodui ir buveinės adresui) ir filialui pateikus prašymą pakeisti licenciją bei duomenų pakeitimą patvirtinančius dokumentus, išduota licencija per 15 dienų pakeičiama.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

11. Neteko galios nuo 2012-12-22

Punkto naikinimas:

Nr. 03-258, 2012-12-13, Žin. 2012, Nr. 151-7750 (2012-12-21), i. k. 112505ANUTA0003-258

12. Neteko galios nuo 2012-12-22

Punkto naikinimas:

Nr. 03-258, 2012-12-13, Žin. 2012, Nr. 151-7750 (2012-12-21), i. k. 112505ANUTA0003-258

IV. LICENCIJOS PAKEITIMAS

13. Filialas, ketinantis teikti mokėjimo paslaugas, kurios išduotoje licencijoje nenurodytos, privalo kreiptis į Lietuvos banką su prašymu pakeisti galiojančią licenciją. Su prašymu turi būti pateiktas Filialo verslo planas, kiti Taisyklių priede nurodyti dokumentai ir duomenys, kurie keičiasi dėl ketinamų teikti papildomų mokėjimo paslaugų.

Punkto pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

14. Prašymas pakeisti licenciją pateikiamas, nagrinėjamas ir sprendimas dėl licencijos pakeitimo priimamas vadovaujantis teisės aktų nuostatomis, reglamentuojančiomis licencijos išdavimą.

V. FILIALUI IŠDUOTOS LICENCIJOS GALIOJIMAS, JEIGU UŽSIENIO VALSTYBĖS ELEKTRONINIŲ PINIGŲ ĮSTAIGA REORGANIZUOJAMA

15. Lietuvos Respublikoje įsteigtas Filialas nedelsdamas praneša Lietuvos bankui apie užsienio valstybės elektroninių pinigų įstaigos reorganizavimą arba kitokiu užsienio valstybės teisės aktuose nustatytu būdu vykdomą užsienio valstybės elektroninių pinigų įstaigos pertvarkymą (toliau – reorganizavimą) ir pateikia turimą informaciją bei dokumentus.

16. Filialą įsteigusiai užsienio valstybės elektroninių pinigų įstaigai, dėl reorganizavimo pasibaigusiai kaip juridiniam asmeniui, po reorganizavimo įsteigta ir jo teises ir pareigas perėmusi užsienio valstybės elektroninių pinigų įstaiga perima Lietuvos banko išduotą licenciją ir ši licencija galioja iki Taisyklių 17 ar 19 punktuose nurodyto Lietuvos banko sprendimo priėmimo, jeigu užsienio valstybės elektroninių pinigų įstaiga ne vėliau kaip per 60 dienų po reorganizavimo pabaigos pateikia Lietuvos bankui šiame skyriuje nurodytus dokumentus.

17. Užsienio valstybės elektroninių pinigų įstaigai nustatytu terminu nepateikus Taisyklių 18 punkte nurodytų dokumentų arba Lietuvos bankui nusprendus po reorganizavimo įsteigtai užsienio valstybės elektroninių pinigų įstaigai neišduoti licencijos, dėl reorganizavimo pasibaigusiai užsienio valstybės elektroninių pinigų įstaigai išduota licencija Lietuvos banko sprendimu panaikinama.

18. Užsienio valstybės elektroninių pinigų įstaiga, perėmusi reorganizuotos elektroninių pinigų įstaigos teises ir pareigas, kreipdamasi į Lietuvos banką dėl licencijos, pateikia:

18.1. užsienio valstybės, kurios jurisdikcijai priklauso elektroninių pinigų įstaiga, priežiūros institucijos rašytinį patvirtinimą, kuriame nurodyta, kad priežiūros institucija neprieštarauja, kad užsienio elektroninių pinigų įstaiga versis perimtos reorganizuotos užsienio valstybės elektroninių pinigų įstaigos Filiale Lietuvoje veikla, jeigu tai numatyta šios užsienio valstybės įstatymuose ir kituose teisės aktuose, arba kad šis leidimas nereikalingas.

18.2. Elektroninių pinigų ir elektroninių pinigų įstaigų įstatymo 18 straipsnio 7 dalyje nurodytus dokumentus ir duomenis, kurie keičiasi užsienio valstybės elektroninių pinigų įstaigos reorganizavimo metu.

19. Lietuvos bankas išduoda užsienio valstybės elektroninių pinigų įstaigai, perėmusiai reorganizuotos užsienio valstybės elektroninių pinigų įstaigos teises ir pareigas, licenciją, jeigu nėra nustatytų licencijos neišdavimo pagrindų.

VI. BAIGIAMOSIOS NUOSTATOS

20. Po licencijos išdavimo pasikeitę dokumentai ir duomenys, kurie Lietuvos bankui buvo pateikti norint gauti licenciją, Lietuvos bankui pateikiami nedelsiant, bet ne vėliau kaip per 15 dienų nuo jų pasikeitimo (išskyrus V skyriuje nurodytą atvejį).

21. Neteko galios nuo 2012-12-22

Punkto naikinimas:

Nr. 03-258, 2012-12-13, Žin. 2012, Nr. 151-7750 (2012-12-21), i. k. 112505ANUTA0003-258

_________________

Užsienio valstybių elektroninių pinigų įstaigų

filialų, įsteigtų Lietuvos Respublikoje,

licencijavimo taisyklių

priedas

PRAŠYMAS IŠDUOTI LICENCIJĄ

I. Prašymo 1, 7, 8, 20 punktai pildomi didžiosiomis raidėmis, paliekant tarp žodžių po vieną laisvą langelį.

II. Prašymo punktuose, kuriuose atsakymas yra „taip“, ženklu „X“ pažymimas tinkamas laukelis.

III. Prašymo punktuose, kuriuose atsakymas gali būti „taip“ arba „ne“, ženklu „X“ pažymimas tinkamas laukelis. Jeigu atsakymas yra „taip“, pateikiama prašoma informacija ir paaiškinimai. Jeigu atsakymas yra „ne“, paliktos laisvos vietos nepildomos.

IV. Prašymo 5, 9–17, 21–32 punktai pildomi kartu pateikiant prašymo priedus.

I. DUOMENYS APIE PRAŠYMĄ TEIKIANTĮ ASMENĮ, ATSTOVAUJANTĮ ELEKTRONINIŲ PINIGŲ ĮSTAIGAI

1. Asmens vardas, pavardė (pavadinimas)

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

2. Asmens kodas (kodas, jeigu turi) |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

3. Asmens gyvenamosios vietos (buveinės) adresas, nurodant pašto kodą

...

...

...

...

...

...

...

4. Asmens duomenys ryšiams palaikyti (telefonas, faksas, elektroninis paštas)

...

...

...

...

...

5. Atstovo teises ir pareigas patvirtinantys dokumentai (dokumento pavadinimas, sudarymo data ir vieta)

...

...

...

...

...

...

Pridedama |_| lapų.

II. DUOMENYS APIE ELEKTRONINIŲ PINIGŲ ĮSTAIGĄ

6. Užsienio valstybės pavadinimas

...

...

...

7. Elektroninių pinigų įstaigos pavadinimas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

8. Elektroninių pinigų įstaigos buveinės adresas, nurodant pašto kodą

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

9. Elektroninių pinigų įstaigos tapatybės duomenis ir teisę leisti elektroninius pinigus patvirtinantys dokumentai (dokumento pavadinimas, sudarymo data, vieta)

...

...

...

...

Pridedama |_| lapų.

10. Elektroninių pinigų įstaigos įstatai

Pridedama |_| lapų.

11. Elektroninių pinigų įstaigos išsamus veiklos užsienio valstybėje aprašymas

Pridedama |_| lapų.

12. Duomenys apie elektroninių pinigų įstaigos valdymo ir priežiūros organų narius (pateikiami Reikalavimų elektroninių pinigų ir mokėjimo įstaigų vadovams ir tarpininko valdymo organų nariams ir pranešimo apie elektroninių pinigų ir mokėjimo įstaigų vadovus pateikimo taisyklių, patvirtintų Lietuvos banko valdybos 2009 m. gruodžio 24 d. nutarimu Nr. 238 (Žin., 2010, Nr. 4-181), 15.1 ir 15.2 punktuose nurodyti dokumentai ir duomenys apie elektroninių pinigų įstaigos valdymo ir priežiūros organų narius).

Pridedama |_| lapų.

13. Duomenys apie elektroninių pinigų įstaigos asmenis, turinčius kvalifikuotąją įstatinio kapitalo ir (arba) balsavimo teisių dalį (pateikiamas asmenų, turinčių elektroninių pinigų įstaigos kvalifikuotąją įstatinio kapitalo ir (arba) balsavimo teisių dalį, sąrašas, kuriame nurodomi asmenų tapatybės duomenys (fizinio asmens – vardas, pavardė, gimimo data, gyvenamoji vieta, juridinio asmens – pavadinimas, buveinė, juridinio asmens kodas) ir kiekvieno turimos elektroninių pinigų įstaigos kvalifikuotosios įstatinio kapitalo ir (arba) balsavimo teisių dalys (akcijų skaičius, klasė, akcijų nominalioji vertė, akcijų dalis procentais, palyginti su visu elektroninių pinigų įstaigos įstatiniu kapitalu, atskirai išskiriant duomenis apie balsavimo teisių dalį, jeigu ji skiriasi nuo akcijų dalies), ir Pranešimo apie banko kvalifikuotosios įstatinio kapitalo ir (arba) balsavimo teisių dalies įsigijimą ir perleidimą taisyklių, patvirtintų Lietuvos banko valdybos 2009 m. balandžio 21 d. nutarimu Nr. 92 (Žin., 2009, Nr. 45-1794), 1 priedo 1 punkte nurodyti dokumentai ir duomenys apie kiekvieną elektroninių pinigų įstaigos kvalifikuotąją įstatinio kapitalo ir (arba) balsavimo teisių dalį turintį asmenį).

Pridedama |_| lapų.

14. Duomenys apie elektroninių pinigų įstaigos asmenis, susijusius su elektroninių pinigų įstaiga glaudžiu ryšiu (pateikiamas asmenų, susijusių su elektroninių pinigų įstaiga glaudžiu ryšiu ir nenurodytų pagal šio prašymo 13 punktą pateiktame sąraše, sąrašas, kuriame nurodomi asmenų tapatybės duomenys (fizinio asmens – vardas, pavardė, gimimo data, gyvenamoji vieta, juridinio asmens – pavadinimas, buveinė, juridinio asmens kodas), ir pateikiamas šių asmenų ir elektroninių pinigų įstaigos ryšių pobūdžio aprašymas).

Pridedama |_| lapų.

15. Elektroninių pinigų įstaigos pastarųjų trejų metų finansinės ataskaitos kartu su auditoriaus išvada

Pridedama |_| lapų.

16. Elektroninių pinigų įstaigos organo sprendimas steigti filialą Lietuvos Respublikoje ir paskirti filialo vadovus

Pridedama |_| lapų.

17. Dokumentai, gauti iš užsienio valstybės, kurios jurisdikcijai priklauso elektroninių pinigų įstaiga, priežiūros institucijos (pateikiamas rašytinis patvirtinimas, kad priežiūros institucija neprieštarauja filialo steigimui Lietuvos Respublikoje, informacija apie užsienio valstybės elektroninių pinigų įstaigos, taip pat ir filialų užsienio valstybėse, priežiūros atlikimo tvarką šioje valstybėje ir reikalavimus elektroninių pinigų įstaigoms, įsipareigojimą atlikti Lietuvos Respublikoje įsteigto filialo priežiūrą ir teikti informaciją priežiūros institucijai, rašytinę informaciją, susijusią su licencijos prašančios užsienio valstybės elektroninių pinigų įstaigos finansine būkle ir pastaruosius trejus metus jai taikytas sankcijas).

Pridedama |_| lapų.

III. INFORMACIJA APIE FILIALĄ

18. Numatomas filialo pavadinimas, buveinės adresas, nurodant pašto kodą

...

...

...

19. Filialo duomenys ryšiams palaikyti (telefonas, faksas, elektroninis paštas)

...

...

...

20. Filialo vadovai (vadovo vardas, pavardė, pareigos)

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

21. Filialo įstatai

Pridedama |_| lapų.

22. Filialo išsami veiklos programa (pateikiamas elektroninių pinigų įstaigos filialo veiklos Lietuvos Respublikoje išsamus aprašymas)

Pridedama |_| lapų.

23. Ar planuojate, kad filialas platins ir išpirks elektroninius pinigus per Lietuvos Respublikoje įsteigtą fizinį (-ius) ar juridinį (-ius) asmenį (-is)? (Pateikiamas Teisės leisti, platinti ir išpirkti elektroninius pinigus ir teikti mokėjimo paslaugas Lietuvos Respublikoje ir kitose valstybėse narėse įgyvendinimo taisyklių, patvirtintų Lietuvos banko valdybos 2009 m. gruodžio 30 d. nutarimu Nr. 245 (Žin., 2010, Nr. 4-182), 2 priede nurodytas pranešimas apie kiekvieną fizinį ar juridinį asmenį, kuris elektroninių pinigų įstaigos filialo vardu platins ir (ar) išpirks elektroninius pinigus Lietuvos Respublikoje.)

Pridedama |_| lapų.

24. Ar planuojate, kad filialas teiks mokėjimo paslaugas, susijusias su elektroninių pinigų leidimu, per tarpininką (-us)? (Jei atsakymas „taip“, pateikiamas Viešojo elektroninių pinigų ir mokėjimo įstaigų sąrašo tvarkymo taisyklių, patvirtintų Lietuvos banko valdybos 2009 m. gruodžio 30 d. nutarimu Nr. 246 (Žin., 2010, Nr. 4-183) 2 priede nurodytas pranešimas apie kiekvieną tarpininką, kuris teiks mokėjimo paslaugas elektroninių pinigų įstaigos vardu.)

taip |_|

Pridedama |_| lapų.

25. Filialo verslo planas, įskaitant pirmųjų trejų finansinių metų biudžeto projektą (verslo plano sudėtis ir pateikiamos informacijos mastas turi atitikti elektroninių pinigų įstaigos filialo veiklos mastą ir sudėtingumą)

Pridedama |_| lapų.

IV. REIKALAVIMAI ELEKTRONINIŲ PINIGŲ ĮSTAIGOS FILIALUI

26. Duomenys apie Filialo vadovus (pateikiami Reikalavimų elektroninių pinigų ir mokėjimo įstaigų vadovams ir tarpininko valdymo organų nariams ir pranešimo apie elektroninių pinigų ir mokėjimo įstaigų vadovus pateikimo taisyklių, patvirtintų Lietuvos banko valdybos 2009 m. gruodžio 24 d. Lietuvos banko valdybos nutarimu Nr. 238, (Žin., 2010, Nr. 4-181) 14 ir 15 punktuose nurodyti dokumentai ir duomenys apie filialo vadovus (atskiras pranešimas pagal Reikalavimų elektroninių pinigų ir mokėjimo įstaigų vadovams ir tarpininko valdymo organų nariams ir pranešimo apie elektroninių pinigų ir mokėjimo įstaigų vadovus pateikimo taisykles, patvirtintas 2009 m. gruodžio 24 d. Lietuvos banko valdybos nutarimu Nr. 238, neteikiamas).

Pridedama |_| lapų.

27. Filialo organizacinės struktūros aprašymas

Pridedama |_| lapų.

28. Priemonių, kurių bus imtasi siekiant apsaugoti elektroninių pinigų turėtojų lėšas, aprašymas

Pridedama |_| lapų.

29. Numatomos taikyti filialo valdymo tvarkos ir vidaus kontrolės sistemos, įskaitant administracines, rizikos valdymo ir apskaitos sistemas, aprašymas

Pridedama |_| lapų.

30. Vidaus kontrolės sistemos, kurią filialas naudos siekdamas užtikrinti Lietuvos Respublikos pinigų plovimo ir teroristų finansavimo prevencijos įstatyme ir 2006 m. lapkričio 15 d. Europos Parlamento ir Tarybos reglamente (EB) Nr. 1781/2006 dėl mokėtojo informacijos, pateikiamos pervedant lėšas, nustatytų reikalavimų vykdymą, išsamus aprašymas

Pridedama |_| lapų.

31. Ar planuojate filialo veiklos funkcijas perduoti kitiems asmenims? (Jei atsakymas „taip“, pateikiamas planuojamo veiklos funkcijų perdavimo kitiems asmenims aprašymas.)

taip |_|

Pridedama |_| lapų.

32. Filialo ketinimo dalyvauti mokėjimo sistemose išsamus aprašymas (informacija pateikiama pagal Mokėjimų įstatymo 2 straipsnio 22 dalies nuostatas)

Pridedama |_| lapų.

Užpildymo data |_|_|_|_|_|_|_|_|

_____________________________________________________

(Elektroninių pinigų įstaigos vardu prašymą teikiančio asmens pareigų pavadinimas, parašas, vardas ir pavardė. Jeigu prašymą pasirašo ne elektroninių pinigų įstaigos vadovas, pateikiamas ir teisę atstovauti elektroninių pinigų įstaigai patvirtinantis dokumentas.)

_________________

Priedo pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

Užsienio valstybių elektroninių pinigų įstaigų

filialų, įsteigtų Lietuvos Respublikoje,

licencijavimo taisyklių

2 priedas

(Užsienio valstybės elektroninių pinigų įstaigos filialo licencijos forma)

Neteko galios nuo 2012-12-22

_________________

Priedo pakeitimai:

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

Pakeitimai:

1.

Lietuvos banko valdyba, Nutarimas

Nr. 03-258, 2012-12-13, Žin., 2012, Nr. 151-7750 (2012-12-21), i. k. 112505ANUTA0003-258

Dėl Lietuvos banko valdybos 2012 m. vasario 23 d. nutarimo Nr. 03-43 "Dėl Užsienio valstybių elektroninių pinigų įstaigų filialų, įsteigtų Lietuvos Respublikoje, licencijavimo taisyklių" pakeitimo